b'\n_START_ARTICLE_\nEtnonym\n_START_PARAGRAPH_\nEtnonym fra gr\xc3\xa6sk: \xe1\xbc\x94\xce\xb8\xce\xbd\xce\xbf\xcf\x82 (translittereres som ethnos), dansk: nation og gr\xc3\xa6sk: \xe1\xbd\x84\xce\xbd\xce\xbf\xce\xbc\xce\xb1 (translittereres som \xc3\xb3noma), dansk: navn) er navnet, der anvendes om en given etnisk gruppe. Etnonymer kan opdeles i to kategorier: exonymer (hvor navnet p\xc3\xa5 den etniske gruppe er blevet skabt af en anden gruppe af mennesker) og endonymer eller autonymer (hvor navnet er oprettet og anvendes af den etniske gruppe selv)._NEWLINE_Navnet tyskere er et eksempel p\xc3\xa5 etnonym for den etnisk dominerende gruppe i Tyskland. Etnonymet tyskere, der anvendes i Danmark, er et exonym. P\xc3\xa5 engelsk benyttes betegnelsen Germans, der, ligesom det danske er etnonym og exonym, p\xc3\xa5 trods af at "Germans" har rod i det latinske "Germania". Omvendt bruger tyskerne selv endonymet die Deutschen._NEWLINE_Tyskerne betegnes med exonymer p\xc3\xa5 mange europ\xc3\xa6iske sprog som italiensk Tedeschi, fransk Allemands, spansk Alemanes og polsk niemcy.'